CELEX: 32016R0171
Language: lt
Date: 2015-11-20 00:00:00
Title: 2015 m. lapkričio 20 d. Komisijos deleguotasis reglamentas (ES) 2016/171, kuriuo iš dalies keičiamas Deleguotasis reglamentas (ES) 2015/98 dėl Europos Parlamento ir Tarybos reglamento (ES) Nr. 1380/2013 15 straipsnio 2 dalyje nurodytų Sąjungos tarptautinių įsipareigojimų vykdymo pagal Tarptautinę konvenciją dėl Atlanto tunų apsaugos ir Konvenciją dėl būsimo daugiašalio bendradarbiavimo Šiaurės Vakarų Atlanto žvejyboje

10.2.2016   
            
            
               LT
            
            
               Europos Sąjungos oficialusis leidinys
            
            
               L 33/1
            
         KOMISIJOS DELEGUOTASIS REGLAMENTAS (ES) 2016/171
   2015 m. lapkričio 20 d.
   kuriuo iš dalies keičiamas Deleguotasis reglamentas (ES) 2015/98 dėl Europos Parlamento ir Tarybos reglamento (ES) Nr. 1380/2013 15 straipsnio 2 dalyje nurodytų Sąjungos tarptautinių įsipareigojimų vykdymo pagal Tarptautinę konvenciją dėl Atlanto tunų apsaugos ir Konvenciją dėl būsimo daugiašalio bendradarbiavimo Šiaurės Vakarų Atlanto žvejyboje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 11 d. Europos Parlamento ir Tarybos reglamentą (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr. 1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/2002 ir (EB) Nr. 639/2004 bei Tarybos sprendimas 2004/585/EB (1), ypač į jo 15 straipsnio 2 dalį;
   kadangi:
   
               (1)
            
            
               Tarptautinės Atlanto tunų apsaugos komisijos (toliau – ICCAT) rekomendacijos Nr. 14–01 dėl daugiametės tropinių tunų išteklių apsaugos ir valdymo programos 4 punkte teigiama, kad žvejybos laivai, kurių bendrasis ilgis yra ne mažesnis nei 20 metrų ir kurie neįtraukti į leidimą žvejoti tropinius tunus turinčių laivų ICCAT registrą, nėra laikomi turinčiais leidimą žvejoti, laikyti laive, perkrauti, transportuoti, perkelti, perdirbti ar iškrauti į krantą ICCAT konvencijos rajone sužvejotus didžiaakius ir (arba) gelsvauodegius tunus. Pagal Komisijos deleguotojo reglamento (ES) 2015/98 (2) 3 straipsnį Reglamento (ES) Nr. 1380/2013 15 straipsnio 1 dalyje nustatytas įpareigojimas iškrauti visą laimikį šiai ICCAT taisyklei netaikomas, bet tik didžiaakių tunų atžvilgiu. Praktiškai vykdant kitą žvejybą (kai gelsvauodegiai tunai nėra tikslingai žvejojami), kuriai taikomas įpareigojimas iškrauti visą laimikį, kaip priegauda gali būti sužvejota gelsvauodegių tunų, taigi Deleguotojo reglamento (ES) 2015/98 3 straipsnis turėtų būti iš dalies pakeistas, kad apimtų ne tik didžiaakius, bet ir gelsvauodegius tunus;
            
         
               (2)
            
            
               Deleguotojo reglamento (ES) 2015/98 4 straipsnio 2 dalyje numatyta nuostata, kuria leidžiama nukrypti nuo įpareigojimo iškrauti visą laimikį, jei paprastieji tunai yra mažesnio nei Tarybos reglamento (EB) Nr. 302/2009 (3) 9 straipsnio 1 dalyje nustatyto verslinio dydžio. Reglamento (EB) Nr. 302/2009 9 straipsnio 1 dalyje nustatytas verslinis dydis yra 30 kg arba 115 cm. Tačiau to reglamento 9 straipsnio 2 ir 8 dalyse numatytas kitoks paprastųjų tunų verslinis dydis, jeigu jie sužvejoti: i) rytinėje Atlanto vandenyno dalyje kartinėmis ūdomis ir velkamosiomis ūdomis žvejojančiais laivais; ii) Adrijos jūroje tunų auginimo žuvininkystės ūkiuose tikslais; ir iii) Viduržemio jūros priekrantės zonoje smulkiąją žvejybą vykdančiais laivais, naudojančiais kartines ūdas, ilgąsias ūdas ir rankines ūdas, kai sužvejoti tunai pateikiami švieži. Deleguotojo reglamento (ES) 2015/98 4 straipsnio 2 dalis turėtų būti iš dalies pakeista, kad būtų įtraukti Reglamento (EB) Nr. 302/2009 9 straipsnio 2 ir 8 dalyse nustatyti mažesnio nei 30 kg svorio arba 115 cm ilgio versliniai dydžiai;
            
         
               (3)
            
            
               Deleguotojo reglamento (ES) 2015/98 5 straipsnyje yra numatytos nuo įpareigojimo iškrauti laimikį nukrypti leidžiančios nuostatos, taikomos šiaurinės Atlanto vandenyno dalies durklažuvių (Xiphias gladius) ištekliams. Kadangi ICCAT rekomendacijos Nr. 13–02 dėl šiaurinės Atlanto vandenyno dalies durklažuvių išteklių apsaugos 9 punktas taikomas visame Atlanto vandenyne sužvejotoms arba iškrautoms žuvims, tas straipsnis turėtų būti iš dalies pakeistas, kad būtų taikomas visam Atlanto vandenynui;
            
         
               (4)
            
            
               todėl Deleguotasis reglamentas (ES) 2015/98 turėtų būti atitinkamai iš dalies pakeistas,
            
         PRIĖMĖ ŠĮ REGLAMENTĄ:
   1 straipsnis
   Deleguotasis reglamentas (ES) 2015/98 iš dalies keičiamas taip:
   
               1)
            
            
               3 straipsnis pakeičiamas taip:
               „3 straipsnis
               Didžiaakiai ir gelsvauodegiai tunai
               1.   Šis straipsnis taikomas Atlanto vandenyno didžiaakių tunų (Thunnus obesus) ir gelsvauodegių tunų (Thunnus albacares) ištekliams.
               2.   Nukrypstant nuo Reglamento (ES) Nr. 1380/2013 15 straipsnio 1 dalies, Atlanto vandenyne žvejybos laivais, kurių bendrasis ilgis ne mažesnis nei 20 metrų ir kurie neįtraukti į leidimą žvejoti didžiaakius ir gelsvauodegius tunus turinčių laivų ICCAT registrą, didžiaakiai ir gelsvauodegiai tunai nežvejojami, nelaikomi laive, neperkraunami, netransportuojami, neperkeliami, neperdirbami arba neiškraunami į krantą.“;
            
         
               2)
            
            
               4 straipsnio 2 dalis pakeičiama taip:
               „2.   Nukrypstant nuo Reglamento (ES) Nr. 1380/2013 15 straipsnio 1 dalies, draudžiama žvejoti, laikyti laive, perkrauti, perkelti, iškrauti į krantą, transportuoti, sandėliuoti, parduoti, demonstruoti ar siūlyti parduoti paprastuosius tunus, kurie yra:
               
                           a)
                        
                        
                           mažesnio nei Reglamento (EB) Nr. 302/2009 9 straipsnio 1 dalyje nustatyto verslinio dydžio arba
                        
                     
                           b)
                        
                        
                           Reglamento (EB) Nr. 302/2009 9 straipsnio 2 ir 8 dalyse nurodytais atvejais – mažesnio nei 9 straipsnio 2 ir 8 dalyse nustatytų verslinių dydžių.“;
                        
                     
         
               3)
            
            
               5 straipsnio 1 dalis pakeičiama taip:
               „1.   Šis straipsnis taikomas Atlanto vandenyno durklažuvių (Xiphias gladius) ištekliams.“
            
         2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. lapkričio 20 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 354, 2013 12 28, p. 22.
   
      (2)  2014 m. lapkričio 18 d. Komisijos deleguotasis reglamentas (ES) 2015/98 dėl Europos Parlamento ir Tarybos reglamento (ES) Nr. 1380/2013 15 straipsnio 2 dalyje nurodytų Sąjungos tarptautinių įsipareigojimų vykdymo pagal Tarptautinę konvenciją dėl Atlanto tunų apsaugos ir Konvenciją dėl būsimo daugiašalio bendradarbiavimo Šiaurės Vakarų Atlanto žvejyboje (OL L 16, 2015 1 23, p. 23).
   
      (3)  2009 m. balandžio 6 d. Tarybos reglamentas (EB) Nr. 302/2009 dėl daugiamečio rytinės Atlanto vandenyno dalies ir Viduržemio jūros paprastųjų tunų išteklių atkūrimo plano ir iš dalies keičiantis Reglamentą (EB) Nr. 43/2009 bei panaikinantis Reglamentą (EB) Nr. 1559/2007 (OL L 96, 2009 4 15, p. 1).